作者：彭元逊
词牌/韵律：解佩环・疏影

paragraphs: 江空不渡，恨蘼芜杜若，零落无数。
远道荒寒，婉娩流年，望望美人迟暮。
风烟雨雪阴晴晚，更何须，春风千树。
尽孤城、落木萧萧，日夜江声流去。
日晏山深闻笛，恐他年流落，与子同赋。
事阔心违，交淡媒劳，蔓草沾衣多露。
汀洲窈窕馀醒寐，遗浮沈沣浦。
有白鸥淡月，微波寄语，逍遥容与。

标签：宋词三百首